Národná rada Slovenskej republiky

## **VI. volebné obdobie**

 Číslo: CRD-1130/2012

**83a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhuzákona, ktorým sa mení a dopĺňa zákon č. 351/2011 Z. z. o elektronických komunikáciách (tlač **83**) v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhuzákona, ktorým sa mení a dopĺňa zákon č. 351/2011 Z. z. o elektronických komunikáciách (tlač **83**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 27. júna 2012 č. 74 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením zo 17. júla 2012 č. 38.

Výbor Národnej rady Slovenskej republiky pre hospodárske záležitosti uznesením z 20. júla 2012 č. 53.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

V názve návrhu zákona, ako aj v úvodnej vete sa doplnia slová: „v znení zákona č. 547/2011 Z. z.“.

Doplnenie predošlej novely zákona.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

Názov zákona sa dopĺňa o tieto slová „a o zmene zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov“.

Legislatívno-technická úprava z dôvodu doplnenia čl. II.

**Výbor NR SR pre hospodárske záležitosti**

***Gestorský výbor odporúča schváliť***

V čl. I sa za 1. bod vkladajú nové body 2. a 3., ktoré znejú:

„2. V § 18 ods. 1  šiestej vete sa na konci pripájajú  slová „a ktorým zruší predchádzajúce rozhodnutie“ a súčasne sa vypúšťa siedma veta.

Touto zmenou sa odstráni nežiaduci stav, kedy by mohli súčasne platiť dve rôzne rozhodnutia o určení významného podniku a uložení mu povinností podľa § 18 a zároveň sa navrhuje zrušenie predchádzajúceho rozhodnutia priamo v novom rozhodnutí o určení významného podniku tak, aby sa zabezpečila kontinuita regulácie.

V § 19 ods. 2  prvej vete sa slovo „právoplatnosti“ nahrádza slovom „doručenia“.“.

Návrh zosúlaďuje znenie s § 74 ods. 3, podľa ktorého rozklad voči rozhodnutiu podľa § 18 nemá odkladný účinok a rozhodnutie je teda vykonateľné doručením účastníkovi konania.“.

Nasledujúce body sa prečíslujú.

**Výbor NR SR pre hospodárske záležitosti**

***Gestorský výbor odporúča schváliť***

V čl. I  2. bode § 26 ods. 1 úvodnej vete a písmene b) sa slová „Poskytovateľ podmieneného prístupu“ vo všetkých tvaroch nahrádzajú slovami „Podnik poskytujúci podmienený prístup“ v príslušnom tvare.

Legislatívno-technická úprava z dôvodu zosúladenia pojmov.

**Výbor NR SR pre hospodárske záležitosti**

***Gestorský výbor odporúča schváliť***

V čl. I  3. bode § 32 ods. 7 sa slová „správy frekvencií“ nahrádzajú slovami „správy frekvenčného spektra“.

Ide o legislatívno-technickú úpravu z dôvodu zosúladenia terminológie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I  4. bode § 33 ods. 5 piatej vete sa slovo „právneho“ nahrádza slovom „právnického“.

Ide o legislatívno-technickú úpravu.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I sa za 4. bod vkladá nový 5. bod, ktorý znie:

„5. V § 35 ods. 1 sa slová „§ 33 ods. 2 písm. f)“ nahrádzajú slovami „§ 33 ods. 2 písm. g)“.“.

Nasledujúce body sa prečíslujú.

Legislatívno-technická úprava vnútorného odkazu v dôsledku nového znenia § 33.

**Výbor NR SR pre hospodárske záležitosti**

***Gestorský výbor odporúča schváliť***

V čl. I sa vypúšťa 6. bod

Nasledujúce body sa prečíslujú.

Zosúladenie so smernicou univerzálnej služby a rámcovou smernicou, ktoré ustanovujú práva pre spotrebiteľov a ďalších koncových užívateľov, teda aj pre právnické osoby, ak sú koncovými užívateľmi.

**Výbor NR SR pre hospodárske záležitosti**

***Gestorský výbor odporúča schváliť***

V čl. I 7. bode § 50 ods. 3 sa vypúšťa slovo „rozhodnutia“.

Legislatívno-technická úprava.

**Výbor NR SR pre hospodárske záležitosti**

***Gestorský výbor odporúča schváliť***

V čl. I 11. bod znie:

„11. V § 62 odsek 4 znie:

„(4) Odsek 2 sa vzťahuje na účastníkov a užívateľov, ktorí sú fyzickými osobami.“.“.

Zosúladenie s čl. 13 smernice o súkromí a elektronických komunikáciách poskytujúcim ochranu proti narušeniu súkromia nevyžiadanými správami aj právnickým osobám.

**Výbor NR SR pre hospodárske záležitosti**

***Gestorský výbor odporúča schváliť***

V čl. I sa za 11. bod vkladá nový 12. bod, ktorý znie:

„12. Poznámky pod čiarou k odkazom 57 a 58 znejú:

„57) Čl. 3 ods. 1, 5 až 7, čl. 4 ods. 1 až 3 a 5, čl. 5 ods. 1, čl. 7 až 13 nariadenia Európskeho parlamentu a Rady (EÚ) č. 531/2012 z 13. júna 2012 o roamingu vo verejných mobilných komunikačných sieťach v rámci Únie (prepracované znenie) (Ú. v. EÚ L 172, 30.6.2012).

58) Čl. 4 ods. 4, čl. 14 a čl. 15 ods. 1 až 3, 5 a 6 nariadenia (EÚ) č. 531/2012.“.“.

Nasledujúce body sa prečíslujú.

Nové nariadenie EÚ o roamingu zrušilo od 1. júla 2012 nariadenie EP a R (ES) č. 717/2007 z 27. júna 2007 o roamingu vo verejných mobilných komunikačných sieťach v rámci Spoločenstva a o zmene a doplnení smernice 2002/21/ES (Ú. v. EÚ L 171, 29. 6. 2007) v platnom znení. Poznámky pod čiarou je potrebné zmeniť z dôvodu povinnosti uloženej v čl. 18 nového nariadenia EÚ o roamingu, podľa ktorej sú členské štáty povinné ustanoviť pravidlá o sankciách uplatniteľných pri porušení predmetného nariadenia a tieto oznámiť Komisii EÚ do 30. júna 2013.

Uvedené nariadenie bolo publikované v Úradnom vestníku EÚ až 30.6.2012.

**Výbor NR SR pre hospodárske záležitosti**

***Gestorský výbor odporúča schváliť***

V čl. I sa vypúšťa 12. bod

Nasledujúci bod sa prečísluje.

Zosúladenie s čl. 11 ods. 2 rámcovej smernice upravujúcim zákaz konfliktu záujmov v prípade vykonávania činností súvisiacich s kontrolou nad podnikmi poskytujúcimi verejné siete alebo verejné služby.

**Výbor NR SR pre hospodárske záležitosti**

***Gestorský výbor odporúča schváliť***

V čl. I sa za 12. bod vkladajú nové body 13., 14. a 15., ktoré znejú:

„13. V § 73 ods. 3 písm. a) a b) sa vypúšťajú slová „alebo § 68 ods. 1“.

§ 68 ods. 1 upravuje zodpovednosť za škodu spôsobenú podniku poškodením vedení a rušením prevádzky sietí a služieb a nie priamu povinnosť fyzickej alebo právnickej osoby, ktorá by bola sankcionovateľná. Úrad by nemal zasahovať do súkromnoprávnych sporov o náhrade škody.

14. V § 73 ods. 8 sa za slovo „povolením“ vkladá čiarka a slová „všeobecným povolením na používanie frekvencií“.

Doplnenie vzhľadom na legislatívnu skratku všeobecného povolenia na poskytovanie sietí a služieb v § 14. Úrad by mal v súlade s čl. 10 ods. 5 smernice Európskeho parlamentu a Rady 2002/20/ES o povolení na elektronické komunikačné sieťové systémy a služby (smernica o povolení) mať aj možnosť sankcionovať závažné a opakované porušenie podmienok vo všeobecnom povolení na používanie frekvencií zákazom poskytovania sietí alebo služieb.

15. V § 74 ods. 2 sa za písmeno f) vkladá nové písmeno g), ktoré znie:

„g) nariadenie odstránenia nedostatkov (§ 38 ods. 7),“.

Doterajšie písmená g) až i) sa označujú ako písmená h) až j).“.“.

Oprava nejasnosti, či sa v prípade výkonu kontroly nariaďuje odstránenie nedostatkov v zápisnici z kontroly podľa predpisu o správnom konaní. Vzhľadom na charakter kontroly, ktorá má slúžiť k rýchlej náprave nežiaduceho stavu, je použitie procesného postupu podľa zákona č. 71/1967 Zb. o správnom konaní v znení neskorších predpisov nevhodné.

Nasledujúci bod sa prečísluje.

**Výbor NR SR pre hospodárske záležitosti**

***Gestorský výbor odporúča schváliť***

Za čl. I sa vkladá nový čl. II, ktorý znie:

„Čl. II

Zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení nálezu Ústavného súdu Slovenskej republiky č. 131/1996 Z. z., zákona č. 80/1998 Z. z., zákona č. 219/2000 Z. z., zákona č. 193/2001 Z. z., zákona č. 419/2002 Z. z., zákona č. 503/2003 Z. z., zákona č. 549/2004 Z. z., uznesenia Ústavného súdu Slovenskej republiky č. 218/2005 Z. z., nálezu Ústavného súdu Slovenskej republiky č. 537/2006 Z. z., zákona č. 396/2009 Z. z. a zákona č. 139/2010 Z. z. sa mení a dopĺňa takto:

* 1. V názve druhej časti sa na konci pripájajú slová „A SPRÁVCU“.
	2. V § 13 sa na konci bodka nahrádza bodkočiarkou a pripájajú sa tieto slová: „obdobne postupuje správca7b), ak ide o lesné pozemky.“.
	3. V § 16 ods. 1 písm. c) sa na konci pripája táto veta: „Ak ide o lesné pozemky, obdobne postupuje správca7b).“.

Doplnenie ustanovení do § 13 a 16 zabezpečuje rovnaké nakladanie ako má SPF k pozemkom ako takým aj pre Lesy SR š. p. vo vzťahu s lesným pozemkom.

* 1. V § 19 odseky 3 a 4 znejú:

„(3) Fond alebo správca7b) môže previesť vlastníctvo k pozemkom podľa § 16 ods. 1 písm. b) a c), ak dôvodom prevodu je

* + 1. účel, na ktorý možno pozemok vyvlastniť podľa osobitného predpisu,39)
		2. rozhodnutie o zriadení priemyselného parku podľa osobitného predpisu,39b)
		3. usporiadanie vlastníctva k pozemkom zastavaným stavbami do 24. júna 1991 na účely poľnohospodárskej výroby,
		4. usporiadanie vlastníctva k pozemkom zastavaným stavbami vo vlastníctve štátu slúžiacim ozbrojeným silám Slovenskej republiky,
		5. usporiadanie vlastníctva k pozemkom zastavaným stavbami vybudovanými vo verejnom záujme.

(4) Fond alebo správca môže na pozemkoch podľa § 16 ods. 1 písm. b) a c) a z dôvodov podľa odseku 3 zriadiť zmluvou vecné bremeno.“.

V odseku 3 sa dopĺňa kompetencia pre správcu a tiež sa dopĺňa písmeno e) ak ide o pozemky zastavané stavbami vo verejnom záujme. Ak nedôjde k prevodu vlastníctva, môže byť na pozemky zriadené vecné bremeno.

* 1. § 19 sa dopĺňa odsekmi 5 až 7, ktoré znejú:

„(5) Ak pozemok podľa § 16 ods. 1 písm. b) a c) je spoluvlastníckym podielom, môže sa fond alebo správca na účely prevodu vlastníctva k pozemku podľa odseku 3 alebo zriadenia vecného bremena podľa odseku 4 dohodnúť na zrušení spoluvlastníctva a vzájomnom vyporiadaní; to neplatí, ak ide o spoločnú nehnuteľnosť.47a)

(6) Príjmy z nakladania s pozemkami podľa odsekov 3 až 5 spravuje fond alebo správca.

(7) Ak fond alebo správca prevedie vlastníctvo k pozemkom podľa odseku 3 alebo zriadi vecné bremeno podľa odseku 4 a vlastník si uplatní svoje právo, patrí mu náhrada vo výške, ktorú fond alebo správca prijal podľa cenových predpisov platných v čase uskutočnenia týchto právnych úkonov, ktorá je splatná najneskôr do dvoch rokov odo dňa uplatnenia práva.“**.**

Poznámka pod čiarou k odkazu 47a znie:

„47a) § 4 ods. 1 zákona Národnej rady Slovenskej republiky č. 181/1995 Z. z. v znení neskorších predpisov.“.“.

Doplnenie odsekov 5 až 7 rieši nakladanie s pozemkami alebo s príjmami za nakladanie v prípade prevodu alebo zriadenia vecného bremena fondom alebo správcom.

Doterajší článok II sa označuje ako článok III.

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 14** spoločne s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrhzákona, ktorým sa mení a dopĺňa zákon č. 351/2011 Z. z. o elektronických komunikáciách (tlač **83**)

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 24. júla 2012 č. 54.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 24. júla 2012

Ján **H u d a c k ý**, v.r.

predseda Výboru NR SR pre

hospodárske záležitosti